b'\n_START_ARTICLE_\nBarbiturat\n_START_PARAGRAPH_\nBarbiturati so derivati barbiturne kisline in ne soli ali estri, kot nakazuje ime. Razli\xc4\x8dni substituenti so vezani na \xce\xb1-ogljik malonske kisline (reakcija, s katero uvedejo substituent na to mesto, se imenuje Knoevenagelova kondenzacija). Barbiturati so ve\xc4\x8d desetletij veljali za glavno skupino uspaval. Prvi derivat barbiturne kisline z uspavalnim delovanjem so sintetizirali \xc5\xbee leta 1903. V zadnjem so jih zaradi \xc5\xa1tevilnih ne\xc5\xbeelenih u\xc4\x8dinkov izpodrinile varnej\xc5\xa1e u\xc4\x8dinkovine, na primer benzodiazepini. Danes se \xc5\xa1e uporabljajo pri izdelavi pufrnih raztopin v biokemiji.\n_START_SECTION_\nDelovanje\n_START_PARAGRAPH_\nBarbiturati delujejo na GABAA-receptorje ter preko pove\xc4\x8dane prepustnosti kloridnih kanal\xc4\x8dkov zmanj\xc5\xa1ajo vzdra\xc5\xbenost celi\xc4\x8dne membrane \xc5\xbeiv\xc4\x8dnih celic._NEWLINE_Dajejo se lahko tudi kot antagonisti konvulzivno delujo\xc4\x8dih substanc (DDT, strihnin, aminofenazon ...)._NEWLINE_Hitro delujo\xc4\x8di barbiturati se v ZDA uporabljajo tudi v me\xc5\xa1anicah z drugimi u\xc4\x8dinkovinami v injekcijah za usmrtitev.\n_START_SECTION_\nPrednosti\n_START_PARAGRAPH_\nPrednosti so nasproti slabostim neznatne, zato se barbiturati dandanes v terapiji ve\xc4\x8d ne uporabljajo.'